

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinski načelnik

KLASA: 614-02/25-01/01

URBROJ: 2186-11-25-1

Vinica, 20. siječnja 2025. godine

Temeljem članka 39. Zakona o elektroničkim medijima („Narodne novine“ 111/21, 114/22) i članka 1. Pravilnika o financiranju programskih sadržaja medija, općinski načelnik Općine Vinica raspisuje

**JAVNI POZIV**

**za financiranje programskih sadržaja elektroničkih medija u 2025. godini**

1. **PREDMET JAVNOG POZIVA**

 Predmet ovog Javnog poziva je prikupljanje prijava za financiranje programskih sadržaja elektroničkih medija u 2025. godini. Elektronički mediji su definirano Zakonom o elektroničkim medijima („Narodne novine“ 111/21, 114/22): audiovizualni programi, radijski programi i elektroničke publikacije. Pod programskim sadržajima podrazumijevaju se objave od interesa za Općinu Vinica koje su izdvojene u tematske cjeline ili pojedinačno. Pod programskim sadržajem ne podrazumijeva se elektronička publikacija (portal) u cijelosti. Cilj dodjele financijskih potpora je proizvodnja i objava kvalitetnih programskih sadržaja od interesa za Općinu Vinica.

1. **UVJETI ZA DODJELU SREDSTAVA**

 Na javni poziv se mogu javiti mediji koji:

- su registrirani sukladno zakonu,

- regionalni i lokalni elektronički mediji s područja Varaždinske županije i ostali mediji koji proizvode i objavljuju programske sadržaje vezane uz područje djelovanja Općine Vinica, a objavljuju programske sadržaje koji se odnose na rad Općine Vinica,

- redovito objavljuju programske sadržaje koji se odnose na rad tijela Općine Vinica,

- su upisani u Upisnik pružatelja elektroničkih publikacija koji vodi Vijeće za elektroničke medije,

- nemaju dugovanja prema Općini Vinica te trgovačkim društvima u kojima je Općina osnivač u vrijeme podnošenja prijave,

- redovito objavljuju programske sadržaje koji se odnose na svakodnevni život građana Općine Vinica.

 Općina Vinica poticat će pluralizam medija sukladno platformama na kojima prenose informacije:

- televizija,

- tiskani medij,

- internetski portal,

- radio.

 U slučaju da isti izdavač posjeduje više medijskih platforma u svome vlasništvu može se prijaviti samo na jedan javni poziv. Za ostale medijske platforme u svom vlasništvu dobit će dodatne bodove u kategoriji za koju se prijavio.

Kriteriji temeljem kojih će se utvrđivati prednost prijavljenog projekta/programa su:

|  |  |  |
| --- | --- | --- |
|  | **Kriterij**  | **Broj bodova** |
| 1. | Kvaliteta, kreativnost, inovativnost, autorski pristup u osmišljavanju programskog sadržaja  | 0 – 10 |
| 2. | Lokalni karakter programskog sadržaja (praćenje događaja na području općine Vinica), usmjerenost na potrebe i interese građana Općine Vinica i uključenost građana u predložene programske sadržaje  | 0 – 10 |
| 3. | Kvantiteta objava i medijske platforme objava (praćenje sadržaja u televizijskom, radijskom programu, na mrežnim stranicama te na društvenim mrežama prijavitelja na Javni poziv) | 0 – 10 |
| 4. | Doseg objava pojedinog medija (istraživanje gledanosti/ slušanosti/ pregledi sadržaja na internetu)  | 0 – 10 |
|  | **Ukupno**  | 0 – 40 |

Sukladno Pravilniku Fonda za poticanje pluralizma i raznovrsnost elektroničkih medija, Agencije za elektroničke medije („Narodne novine“ 84/22) dodatno će se vrednovati, s maksimalno 5 bodova, sadržaji usmjereni na teme:

* ostvarivanje prava građana na javno informiranje vezano uz teme i događaje s područja Općine Vinica
* poticanje kulturne raznolikosti i njegovanje baštine
* razvoj odgoja i obrazovanja
* razvoj znanosti
* razvoj umjetnosti i sporta
* promicanje ravnopravnosti spolova
* poticanje stvaralaštva na narječjima hrvatskoga jezika (kajkavskog narječja)
* obrađivanje tema o osobama s invaliditetom
* poticanje posebnih kulturnih projekata i manifestacija na području općine Vinica
* zaštita okoliša i ljudskog zdravlja.
1. **SADRŽAJ PRIJAVE NA JAVNI POZIV**

Prijava na Javni poziv sadrži sljedeću dokumentaciju:

Obrasce prijave koji moraju biti točno i u cijelosti popunjeni i ovjereni i to:

**1. Obrazac br. 1** – Podaci o podnositelju prijave na Javni poziv za financiranje programskih sadržaja elektroničkih medija u 2025. godini

**2. Obrazac br. 2** – Podaci o projektu/programskom sadržaju koji se prijavljuje na Javni poziv za financiranje programskih sadržaja elektroničkih medija u 2025. godini

**3. Obrazac br. 3**. Izjava da u odnosu na prijavitelja nije pokrenut stečajni postupak, da se ne nalazi u postupku likvidacije i da prijavljeni programski sadržaj nije financiran iz sredstava Fonda za poticanje i pluralizam elektroničkih medija, proračuna EU i državnog proračuna

**4. Izvadak iz Upisnika medijskih usluga** koji se vodi pri Vijeću za elektroničke medije

Obavezni obrasci prijave dostupni su na web stranici Općine Vinica: [www.vinica.hr](http://www.vinica.hr)

Obrasci se ispunjavaju isključivo pomoću računala.

1. **ROK ZA PODNOŠENJE PRIJAVE**

Rok za podnošenje prijave je zaključno s 31.01.2025. godine.

Prijave se šalju preporučenom poštom na adresu:

Općina Vinica

Vinička 5

Marčan

42 207 Vinica

s naznakom „Prijava na javni poziv za financiranje programskih sadržaja elektroničkih medija u 2025. godini“

ili se predaju u pisarnici Jedinstvenog upravnog odjela Općine Vinica

ili putem e-mail adrese: opcina.vinica@vinica.tcloud.hr

Neće se razmatrati ponude koje pristignu izvan roka određenog Javnim pozivom, nepotpune ponude, ponude podnositelja koji ne zadovoljavaju kriterije Javnog poziva.

Broj i iznos dodijeljenih potpora bit će usklađen s raspoloživim proračunskim sredstvima Općine Vinica u stavci usluge promidžbe i informiranja. Općinski načelnik Općine Vinica donosi Odluku o iznosu pojedinačnih financijskih sredstava.

1. **REZULTATI JAVNOG POZIVA, PRAVO PRIGOVORA, POTPISIVANJE UGOVORA**

Rezultati Javnog poziva bit će objavljeni na internetskoj stranici Općine Vinica u roku od pet (5) dana od donošenja Odluke o iznosu pojedinačnih financijskih sredstava. Zaprimljeni prijedlozi programskih sadržaja s pratećom dokumentacijom se neće vraćati.

Podnositelj prijave koji je sudjelovao u javnom pozivu za dodjelu sredstava može podnijeti prigovor na odluku o iznosu pojedinačnih financijskih sredstava iz Pravilnika. Prigovor se podnosi načelniku preko Jedinstvenog upravnog odjela u roku od osam (8) dana od dana objave odluke o iznosu pojedinačnih financijskih sredstava. O prigovoru odlučuje općinski načelnik.

Nakladnici kojima se odobre financijske potpore sklopit će s Općinom Vinica ugovor o financiranju programskih sadržaja kojim će se regulirati međusobna prava i obveze korisnika financijskih potpora i Općine Vinica (dinamika, visina, rok i način isplate, rok za proizvodnju i objavu programskih sadržaja, način provođenja izvješćivanja o proizvodnji i objavi programskih sadržaja). Sve dodatne informacije i upite možete dobiti na e-mail: opcina.vinica@vinica.tcloud.hr

 OPĆINSKI NAČELNIK OPĆINE VINICA

 dr. sc. Branimir Štimec, prof.